ЧЫТАЦКІЯ густы разнастайныя. Прыгоды, навука, каханне, фэнтэзі — у бібліятэцы знойдзецца ўсё. Для самых маленькіх у чытальнай зале — кнігі-цацкі, кнігі-пазлы, кнігі-3D і гукавыя. Каб не было сумна іх матулям, побач на паліцы газеты і жаночыя часопісы. У маляўнічых кніжачках серыі "Маленькі прафесар" цікавую і даступную інфармацыю пра навакольны свет знойдуць першакласнікі. Серыя "Дзіцячы дэтэктыў" — для аматараў заблытаных сюжэтаў з нечаканым фіналам. Добрыя і павучальныя гісторыі змяшчае серыя "Сонечны зайчык" ад выдавецтва Беларускага Экзархату. Шмат год гэтае выдавецтва забяспечвае гарадскія бібліятэкі духоўнай літаратурай.